Aalborg Stiftstidende, 1838-12-05
Udlandet. Spanien. Man har nu i Paris faaet MadriderAviser af 17de f. M., men savnede endnu, som det syntes, paa Grund af de ved carlistiske Bander afbrudte Communicationer, Aviserne af 18de. Beleiringstilstanden er ophævet i Madrid, men vedvarer endnu bestandigt i Provindserne Catalonien, Valencia, Murcia, Alicante, Arragon, Cadix, Malaga, Mancha og Toledo. Hovedstaden selv var udvortes beroliget, derimod maa Ministeriet i Deputeretkammeret døie de heftigste Angreb og vil, som Journal des Debats positivt udtrykker sig ikke overleve Adresse-Discussionen. Udkastet til denne Adresse er forelagt Cortes og betragtes, om end ikke efter dens Form, saa dog efter Jndholdet, som fjendtlig imod det nærværende Cabinet, endskjøndt ogsaa den glider let hen over de blodige Excesser i Valencia, Saragossa og i andre Stæder og kun med Hensyn paa de udvortes Forhold, nemlig Qvadrupelalliancen, fører et nogenlunde kraftigt Sprog. Cortesmødet den 17de aabnedes af Hr. Munoz Maldonado med en yderst heftig Tale mod Ministeriet og dets udvortes Politik, i Henseende til hvilket Første han søgte at godtgiøre Ministrenes Nullitet og forlangte et formeligt Censurvotum imod dem, og med Hensyn til Sidst, klagede over den franske Politik imod Spanien. J sit Svar yttrede Hertugen af Frias, at det spanske Cabinet er i Underhandling med Qvadrupelalliancens 3 Medunderskrivere forat opnaae nogle nye og virksomme Clausuler." Gen. Se- ogne bemærkede, at den franske Regjering efter hans Mening begunstigede de Don Carlos tilflydende Subsidier, og sagde iblandt Andet: "Denne Regjering, som man med Urette kalder vor Allierede, oppuster planmæssigt Borgerkrigen, formodenlig for senere, naar vore Kræfter ere udtømte, at bemægtige sig vort Gebeet til Chro. Den nævnte Deputerede har tillige i Kammeret andraget paa Nedsættelse af en Specialcommission, der skulde meddeles hversomhelst Oplysning og alle Documenter om Finantsernes Beskaffenhed samt de Contracter, Planer og Forslag, der vedkomme disse, Den Tale, hvormed Generalen indledede sit Andragende, var i yderste Grad heftig. Han dadler deri Uordenen i Administrationen, Forsømmelse af Armeens Tarv og Embedsbedsmændenes aabenbare og standaløse Underslæb. Saaledes hedder det iblandt Andet: J Madrid har organiseret sig et Selskab af Røvere, der udsuge Folkets Marv. Jeg ønsker et kraftigt Ministerium, hvad enten det saa er sort eller hvidt, og, naar et saadant Ministerium øver Retfærdighed, saa vil en Trediedeel af Embedsmændene blive hængt, en Fjerdedeel sendt paa Galeierne, og der vil endda blive Blodigler nok tilbage. Kammeret har taget Propositionen under Overveielse. Memorial Bordelais melder fra Madrid, at det exalterede Parti igjen søger at ophidse Pøbelen og forlede Militsen til i en Adresse at andrage paa, at Overcommanden over dem maatte overdrages til Louis Bonaparte. - Hr. Mon, Broder til Exministeren og Adjutant hos Pardinas, var blandt de af Cabrera henrettede Fanger. - For nogenlunde at opklare det mørke Billede af de fleste Provindsers nærværende Tilstand henvender Gaceta med stor Tilfredshed Blikket paa Asturien, hvor Arbeiderne til Bearbeidelse af de derværende tige Steenkuls miner, som den Pariser-Banquier Aguado har overtaget, skride rask fremad og hvilke Miners aarlige Udbytte man venter snart vil stige fra 400,000 til 3 Mill. Centner.